সামনেই ‘বাজিরাও মাস্তানি’-র মুক্তি। তার আগেই ছোটপর্দায় ‘হোস্ট’-এর ভূমিকায় দেখা যাবে রণবীর সিংকে। সোনি টেলিভিশনের জনপ্রিয় সিরিজ ‘ক্রাইম প্যাট্রল’-এর দু’টি এপিসোডে থাকছেন রণবীর। দেশের জন্য যাঁরা সব রকম বিপদে ঝাঁপিয়ে পড়েন, সেই সব পুলিশকর্মীদের সাহস ও বীরত্বকে শ্রদ্ধা জানিয়েই ওই বিশেষ এপিসোড দু’টি নির্মাণ করা হয়েছে।
এই উপলক্ষেই ‘বাজিরাও মাস্তানি’ টিম-এর সঙ্গে জোট বেঁধেছে ‘ক্রাইম প্যাট্রল’। আগামী ১৪ ডিসেম্বর ও ১৭ ডিসেম্বর টেলিকাস্ট হবে ওই দু’টি এপিসোড। অর্থাৎ দ্বিতীয় এপিসোডটি টেলিকাস্টের পরের দিনই মুক্তি পাচ্ছে ‘বাজিরাও মাস্তানি’। রণবীরের পক্ষে এর চেয়ে ভাল কিছু আর হয় না। রণবীর বলেছেন এই প্রজেক্ট নিয়ে অত্যন্ত খুশি তিনি।